Subject: Päring Eesti kaitseministeeriumi seisukoha ja tegevuste kohta seoses Iisraeli päritolu relvade ostmisega
From: "Sander Moss" <[email-masked]>
To: "KM Info" <[email-masked]>
Date: Thu, 18 Sep 2025 23:04:09 +0300

Lugupeetud Kaitseministeerium,

Kirjutan Teile Eesti kodanikuna sooviga saada selgitust, kuidas põhjendab Eesti Kaitsemnisteerium koostööd Iisraeliga - relvade ostmist - olukorras, kus rahvusvaheline kogukond räägib üha enam sõjakuritegudest ja humanitaarkriisist?

Täna avaldatud Delfi artikkel pealkirjaga „Toiduabipunkte turvav Iisraeli snaiper: olen tapnud palju inimesi, ka lapsi“ oli sügavalt šokeeriv. Selliste teadete valguses tunnen, et mul ei ole võimalik jääda passiivseks pealtvaatajaks.

30. mail 2025 avaldatud ERR artiklis ütleb Kaitseministeeriumi rahvusvahelise koostöö osakonna juhataja Peeter Kuimet, et "Israel on Eesti jaoks kaitsevaldkonnas suhteliselt oluline partner ning kaitseministeerium näeb, et see on nii ka tulevikus."

Ma ei näe, et selline vastus oleks tänaste sündmuste valguses aktsepteeritav.

Samuti viitan Iisraeli presidendi 10. septembril 2025 Chatham House’is antud intervjuule, kus muu hulgas tõusetus ka Inglismaa eemaldumine koostööst Iisraeliga. Seal kõlanud väited sisaldasid mitmeid kahtlaseid või eksitavaid väiteid, mis peaksid tegema Eesti koostöövalmiduse veelgi küsitavamaks. 
Relvatarnete lõpetamist Iisraliest on alustanud ka Hispaania.

Tunnen muret, et Eesti jätkab Iisraelist relvade ostmist ajal, mil Gazas hukkuvad ja kannatavad süütud inimesed, tuhandeid on tapetud, sadu tuhandeid näljutatakse, miljonite kodud on hävitatud ning jätkub territooriumi okupeerimine. 

Jään ootama Teie vastust ja selgitusi Eesti ametlikust seisukohast ning konkreetsetest sammudest, mida on ette võetud või kavas ette võtta.

Lugupidamisega,
Sander Moss-Alfetahe